

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par nekustamā īpašuma “Lejas Lāčplēši”,**

**Jaunpiebalgas pagastā, Cēsu novadā, atsavināšanu par nosacīto cenu**

Cēsu novada dome izskata I.R. (turpmāk – Iesniedzējs) 2025.gada 24.aprīļa iesniegumu (reģ. 25.04.2025. Nr.1-8/2025/206) ar lūgumu pēc nekustamā īpašuma “Lejas Lāčplēsi”, Jaunpiebalgas pagastā, Cēsu novadā ½ domājamās daļas no dzīvojamās mājas un klēts ierakstīšanas Zemesgrāmatā, rast iespēju Iesniedzējai to atsavināt.

Nekustamais īpašums “Lejas Lāčplēši” ar kadastra Nr. 42560110005, sastāv no zemes vienības ar kadastra apzīmējumu 42560110005, ar kopējo platību 1,28 ha un divām būvēm ar kadastra apzīmējumu 42560110005001 un 42560110005002.

Pamatojoties uz ierakstu Vidzemes rajona tiesas Jaunpiebalgas pagasta zemesgrāmatas nodalījumā Nr.117, īpašumtiesības uz nekustamā īpašuma “Lejas Lāčplēši’, Jaunpiebalgas pag., Cēsu nov., zemes vienību ar kadastra apzīmējumu 42560110005 un ½ domājamo daļu no ēkām ar kadastra apzīmējumiem 42560110005001 un 42560110005002 nostiprinātas I.R., p.k. “dzēsts”, savukārt ½ domājamā daļa no būvēm ar kadastra apzīmējumu 42560110005001 un 42560110005002 pieder Cēsu novada pašvaldībai, kuras īpašumtiesības nostiprinātas saskaņā ar tiesneses Antras Bušmanes 06.05.2025., lēmumu.

Saskaņā ar Zemes dienesta kadastrālās informācijas sistēmas datiem uz 01.01.2025. būves ar kadastra apzīmējumu 42560110005001 fiskālā kadastrālā un universālā kadastrālā vērtība ir 0 EUR un ēkas ar kadastra apzīmējumu 42560110005002 fiskālā kadastrālā vērtība ir 58 EUR un universālā kadastrālā vērtība ir 538,00 EUR.

Atlikusī bilances vērtība pēc grāmatvedības datiem ½ domājamās daļai no dzīvojamās ēkas ar kadastra apzīmējumu 42560110005001 ir 0,00 EUR un ½ domājamās daļai no saimniecības ēkas - klēts ar kadastra apzīmējumu 42560110005002 ir 269,00 EUR.

Publiskas personas mantas atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

 Pašvaldību likuma 10. panta pirmās daļas 16. punkts nosaka, ka domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu un 73. panta ceturto daļu, kas nosaka, ka Pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Publiskas personas mantas atsavināšanas likuma 4.panta ceturtās daļas 7.punkts paredz, ka atvasinātas publiskas personas mantas atsavināšanu, ja tā nav nepieciešama attiecīgai publiskai personai vai tās iestādēm to funkciju nodrošināšanai, atsevišķos gadījumos publiskas personas nekustamā īpašuma atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu.

Atbilstoši Publiskas personas mantas atsavināšanas likuma 37.panta pirmās daļas 4 punktam: Pārdot publiskas personas mantu par brīvu cenu var, ja: nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.

Pārdošana par brīvu cenu saskaņā ar Publiskas personas mantas atsavināšanas likuma 1. panta 7. punktu ir mantas pārdošana par atsavinātāja noteiktu cenu, kas nav zemāka par nosacīto cenu, savukārt, *nosacītā cena saskaņā ar tā paša likuma 1. panta 6. punktu ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem Latvijas īpašuma vērtēšanas standartiem.*

Nekustamā īpašuma “Lejas Lāčplēši”, Jaunpiebalgas pagastā, Cēsu novadā, Cēsu novada pašvaldībai piederošās ½ domājamās daļas no būvēm – dzīvojamās ēkas (pamati) ar kadastra apzīmējumu 42560110005001 un klēts (pamati un daļēji ārsienas) ar kadastra apzīmējumu 4256 011 0005 002, saskaņā ar 30.05.2025. SIA “Arco Real Estate”,reģ. Nr.40003323328, sertificēta nekustamā īpašuma vērtētāja Ilze Apeine (Latvijas īpašumu Vērtētāju asociācijas sertifikāts Nr. 110) tirgus vērtība ir EUR 100,00 (viens simts *euro* 00 centi).

Jaunpiebalgas apvienības pārvaldes Mantas novērtēšanas un izsoļu komisija 11.06.2025. apstiprinājusi nekustamā īpašuma “Lejas Lāčplēši”, Jaunpiebalgas pagastā, Cēsu novadā, Cēsu novada pašvaldībai piederošās ½ domājamās daļas no būvēm – dzīvojamās ēkas (pamati) ar kadastra apzīmējumu 42560110005001 un klēts (pamati un daļēji ārsienas) ar kadastra apzīmējumu 4256 011 0005 002 nosacīto cenu 100,00 EUR (viens simts *euro* 00 centi).

Ņemot vērā iepriekš minēto un pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 4.panta ceturtās daļas 7.punktu, 5.panta pirmo un piekto daļu, 37.panta pirmās daļas 4.punktu, Ministru kabineta 2011.gada 1.februāra noteikumu Nr.109 *,,Kārtība, kādā atsavināma publiskas personas manta”* regulējumu, Cēsu novada pašvaldības Attīstības un teritorijas plānošanas komisijas 20.06.2025. atzinumu (prot.Nr.23) un Cēsu novada domes Finanšu komitejas 17.07.2025. atzinumu (protokols Nr.7), Cēsu novada domenolemj:

1. Pārdot par brīvo (nosacīto) cenu 100,00 EUR (viens simts *euro* un 00 centi) nekustamā īpašuma “Lejas Lāčplēši”, Jaunpiebalgas pagastā, Cēsu novadā, Cēsu novada pašvaldībai piederošās ½ domājamās daļas no būvēm – dzīvojamās ēkas (pamati) ar kadastra apzīmējumu 42560110005001 un klēts (pamati un daļēji ārsienas) ar kadastra apzīmējumu 4256 011 0005 002, zemes vienības un ½ domājamās daļas no ēkām īpašniecei I.R., personas kods “dzēsts”;
2. Atbildīgā par lēmuma izpildi Jaunpiebalgas apvienības pārvaldes vadītāja;
3. Kontrole par lēmuma izpildi izpilddirektorei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Sagatavoja S.Rupaine